turjo4nis/wikipedia-bn-dump-20250701 huggingface dataset:
ওয়াহশি ইবনে হারব

ওয়াহশি ইবনে হারব ছিলেন ইথিওপিয় বংশোদ্ভূত একজন দাস। তার মনিবের নাম ছিল জুবায়ের ইবনে মুতিম । ওয়াহশি পরবর্তীতে ইসলাম গ্রহণ করেন এবং সাহাবীর মর্যাদা লাভ করেন। অমুসলিম থাকাবস্থায় উহুদের যুদ্ধে তিনি মুহাম্মদ(সা) এর চাচা মুসলিম সেনাপতি হামযা ইবনে আবদুল মুত্তালিবকে হত্যা করেন। পরবর্তীতে তিনি মুসলিমদের বিরুদ্ধে যুদ্ধ করা ভন্ড নবী মুসাইলিমাকে হত্যা করেন।

উহুদের যুদ্ধের সময় 

বদরের যুদ্ধে নিজ পিতার মৃত্যুর প্রতিশোধ হিসেবে হামযা ইবনে আবদুল মুত্তালিবকে হত্যার শর্তে হিন্দ বিনতে উতবা ওয়াহশিকে দাসত্ব থেকে মুক্তি দেয়ার প্রতিশ্রুতি দেন।

এ ব্যাপারে তিনি বলেছেন, "উহুদের দিন আমি হামযাকে অনুসরণ করি। তিনি ক্ষিপ্ত সিংহের মত সেনাবাহিনীর মধ্যভাগে আক্রমণ করছিলেন। তিনি তার সামনে যাকে পাচ্ছিলেন তাকেই হত্যা করছিলেন। আমি গাছ ও পাথরের আড়ালে আশ্রয় নিই যাতে তিনি আমাকে দেখতে না পান। তিনি যুদ্ধে খুব বেশি নিয়োজিত ছিলেন। আমি আড়াল থেকে বের হয়ে আসি। ইথিওপিয়ান হিসেবে আমি ইথিওপিয়ানদের মত বর্শা নিক্ষেপে সক্ষম ছিলাম এবং আমার কখনো লক্ষ্যভ্রষ্ট হত না। তাই আমি কিছুদুর অগ্রসর হয়ে আমার বর্শা তার দিকে নিক্ষেপ করি। আমার বর্শা তাকে ভেদ করে দু পায়ের মধ্য দিয়ে বেরিয়ে আসে। তিনি আমাকে আক্রমণ করতে চেয়েছিলেন কিন্তু যন্ত্রণার কারণে সক্ষম হননি। মৃত্যুর আগ পর্যন্ত তিনি এই অবস্থায় ছিলেন। এরপর আমি সতর্কভাবে অগ্রসর হই এবং তার শরীর থেকে অস্ত্র বের করে কুরাইশ সেনাদের কাছে ফিরে আসি এবং স্বাধীনতার অপেক্ষায় থাকি।"

ইসলাম গ্রহণ 
পরবর্তীতে ওয়াহশি ইসলাম গ্রহণ করেন। ৬৩৪ সালে ইয়ামামার যুদ্ধে তিনি ভন্ড মুসাইলিমাকে হত্যা করেন। তার ধর্মান্তরের ব্যাপারে তিনি বলেন,

"উহুদের যুদ্ধের পর আমি মক্কায় বসবাস করতে থাকি। মুসলিমরা মক্কা বিজয় করলে আমি তাইফে পালিয়ে যাই, কিন্তু শীঘ্রই সেখানেও ইসলাম দ্রুত পৌছে যায়। আমি শুনেছিলাম যে মানুষের পাপ যত বড়ই হোক না কেন আল্লাহ তা ক্ষমা করেন। আমি তাই মুহাম্মদ এর কাছে যাই এবং শাহাদাত উচ্চারণ করি। মুহাম্মদ আমাকে দেখে জিজ্ঞেস করেন, "তুমি কী সেই ইথিওপিয় ওয়াহশি?" আমি হ্যাঁসূচক উত্তর দিই। এরপর তিনি বলেন, "কীভাবে তুমি হামজা ইবনে আবদুল মুত্তালিবকে হত্যা করেছ?" আমি এরপর ঘটনার বর্ণনা দিই। তিনি সরে যান এবং বলেন, "আমি পুনরুত্থানের আগ পর্যন্ত তোমার চেহারা দেখব না, কারণ আমার চাচার হৃদয় বিদারক অবস্থা তোমার হাতেই সংঘটিত হয়েছে।" উল্লেখ্য এটা ওয়াহশির প্রতি তার ব্যক্তিগত আক্রোশ নয় বরং ওয়াহশিকে দেখলে তার মনে ক্রোধ জন্মাতে পারে আশঙ্কায় এমনটা করা হয়েছিল।

ওয়াহশি বলেন, "যতদিন মুহাম্মদ বেঁচে ছিলেন আমি নিজেকে তার থেকে আড়াল করে রাখি। তার মৃত্যুর পর মুসাইলিমার সাথে যুদ্ধ সংঘটিত হয়। আমি মুসলিম বাহিনীতে যোগ দিই। মুসাইলিমার বিরুদ্ধে আমি একই অস্ত্র ব্যবহার করি এবং একজন আনসারের সহযোগিতায় তাকে হত্যা করতে সক্ষম হই। যদি আমি এই অস্ত্র দিয়ে শ্রেষ্ঠ ব্যক্তিকে (হামযা ইবনে আবদুল মুত্তালিব) হত্যা করে থাকি, তবে নিকৃষ্ট ব্যক্তিটিও এর ভয়াবহতা থেকে রেহাই পায়নি।"

আরও দেখুন 
 অনারব সাহাবীদের তালিকা
 সাহাবা

তথ্যসূত্র 

পুরুষ সাহাবা
৭-শতকের জনগণ
অনারব সাহাবা
সাহাবা
ঙ্গাগ-দ্বাং-ছোস-গ্রাগ্স (আটান্নতম গানদেন ত্রিপা)

ঙ্গাগ-দ্বাং-ছোস-গ্রাগ্স () (১৭০৭-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটান্নতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ঙ্গাগ-দ্বাং-ছোস-গ্রাগ্স ১৭০৭ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার পিতার নাম ছিল ত্শে-রিং-ম্গোন-পো () এবং মাতার নাম ছিল ত্শে-রিং-স্ক্যিদ ()। কম বয়সে ব্যা-খ্যুং () বৌদ্ধবিহারে ব্দে-য়াংস-ঙ্গাগ-দ্বাং-ম্গোন-পো () নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৭২৭ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে ব্লো-ব্জাং-ছোস-'ফেল () এবং ব্রাগ-রি-ঙ্গাগ-দ্বাং-দোন-গ্রুব () নামক পণ্ডিতের নিকট শিক্ষালাভ করেন। এই সময় পঞ্চম পাঞ্চেন লামা তাকে ভিক্ষুর শপথ প্রদান করেন। ব্লো-ব্জাং-ব্যামস-পা নামক দ্বিতীয় ফুর-ল্চোগ্স (), সপ্তম দলাই লামা, র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিক্ষক ছিলেন। এরপর তিনি গুমে তন্ত্র মহাবিদ্যালয়ে শিক্ষালাভ করে পরবর্তীকালে এই মহাবিদ্যালয়ে প্রধানের দায়িত্ব পালন করেন। এরপর তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও অষ্টম দলাই লামার শিক্ষক নিযুক্ত হন। ১৭৬৪ খ্রিষ্টাব্দে তিনি দ্গা'-ল্দান বৌদ্ধবিহারের আটান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি রৌপ্যমূর্তি নির্মাণ করেন।

তথ্যসূত্র 

১৭০৭-এ জন্ম
১৭৭৮-এ মৃত্যু
গানদেন ত্রিপা
ঙ্গাগ-দ্বাং-ছোস-গ্রাগ্স (উনষাটতম গানদেন ত্রিপা)

ঙ্গাগ-দ্বাং-ছোস-গ্রাগ্স () (১৭১০-১৭৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনষাটতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ঙ্গাগ-দ্বাং-ছোস-গ্রাগ্স ১৭১০ খ্রিষ্টাব্দে তিব্বতের স্তোদ-লুং () অঞ্চলে রিন-ছেন-শোংস () নামক স্থানে জন্মগ্রহণ করেন। তার পিতার নাম ছিল ত্শে-রিং-ব্সাম-গ্রুব () এবং মাতার নাম ছিল 'দ্জোম্স-স্ক্যিদ ()। কম বয়সে তিনি ছু-ব্জাং () বৌদ্ধবিহারে শিক্ষার্থীর শপথ গ্রহণ করেন। তিনি সে-রা বৌদ্ধবিহার বিশ্ববিদ্যালয়ে ও গ্যুতো তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা এবং ব্সাম-গ্তান-ফুন-ত্শোগ্স () নামক সাতান্নতম দ্গা'-ল্দান-খ্রি-পা তা উল্লেখযোগ্য শিষ্য ছিলেন। এরপর তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭১ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি দুই বছরের কম সময় থাকেন।

তথ্যসূত্র 

১৭১০-এ জন্ম
১৭৭২-এ মৃত্যু
গানদেন ত্রিপা
মুনাব্বিহ ইবনে কামিল

মুনাব্বিহ ইবনে কামিল ছিলেন মুহাম্মদ  এর একজন পারস্য বংশোদ্ভূত সাহাবী। তিনি মুহাম্মাদ -এর জীবনকালে ইসলাম ধর্মে ধর্মান্তরিত হন।

তার দুই সন্তান, ওয়াহাব ইবন মুনাব্বিহ ও হাম্মাম ইবন মুনাব্বিহ।

আরও দেখুন

অনারব সাহাবীদের তালিকা
সাহাবী

তথ্যসূত্র 

পুরুষ সাহাবা
জন্মের সাল অজানা
মৃত্যু সাল অজানা
৭-শতকের পারসিয়ান জনগণ
অনারব সাহাবা
সাহাবা
জাবান আল কুর্দি

জাবান সাহাবী  () বা জাবান আবু মাইমুন (Arabic: جابان أبو ميمون) বা জাবান আল কুর্দি (Arabic: جابان الکوردي) ছিলেন মুহাম্মদ এর একজন সাহাবী।

হিজরতের ১৮ বছর পর তিনি তার স্বদেশ কুর্দিস্তান ফিরে আসেন এবং ইসলাম প্রচারে নিয়োজিত হন।

হাদিসশাস্ত্রের পণ্ডিত ইবনে হাজার আসকালানি তার Finding the truth in Judging the Companions গ্রন্থে জাবান সাহাবীর বর্ণনাকৃত ১০ টি হাদিস উল্লেখ করেছেন।  তার পুত্র আবু বাসির একজন তাবিইন ছিলেন।

তথ্যসূত্র 

পুরুষ সাহাবা
অনারব সাহাবা
হাদিস বর্ণনাকারী সাহাবা
দ্য ফিফ্‌টি গ্রেটেস্ট কার্টুনস্

দ্য ফিফ্‌টি গ্রেটেস্ট কার্টুনস্: ১,০০০ অ্যানিমেশন পেশাদার কর্তৃক নির্বাচিত অ্যানিমেশন ইতিহাসবিদ জেরি বেকের ১৯৯৪ সালের একটি বই। এটি উত্তর আমেরিকায় তৈরি এবং অন্যান্য উল্লেখযোগ্য কার্টুনের মধ্য থেকে অত্যন্ত বিবেচিত ৫০টি অ্যানিমেটেড স্বল্পদৈর্ঘ্য চলচ্চিত্র সম্পর্কিত নিবন্ধসংবলন। অ্যানিমেশন শিল্পে কর্মরত ১,০০০ জন ব্যক্তির একটি জরিপ অনুযায়ী এই সংকলনের ক্রমবিন্যাস তৈরি হয়েছে।

প্রতিটি কার্টুন ৩০ মিনিট বা তার কম সময়ের সেল অ্যানিমেটেড (ব্যতিক্রম শুধু গার্শি দ্য ডাইনোসর)। নির্বাচিত চলচ্চিত্রের মধ্যে সতেরোটি ওয়ার্নার ব্রাদার্স প্রযোজিত লোনলি টিউনস্ এবং ম্যারি মেলোডিস্ ধারাবাহিক থেকে নেয়া হয়েছে, যার মধ্যে দশটি চাক জোন্স কর্তৃক পরিচালিত হয়েছে। নির্বাচিত কার্টুনের সবগুলোই ১৯৬০ সালের পূর্ব নির্মিত এবং মুক্তিপাপ্ত (ব্যতিক্রম শুধু ১৯৮৫-এর দ্য বিগ স্নিট (#২৫), ১৯৮৮-এর দ্য ক্যট কাম ব্যাক (#৩২), ১৯৬৯-এর বাম্বি মিটস্ গডজিলা (#৩৮), ১৯৮৭-এর দ্য ম্যান হু প্ল্যান্টেড ট্রিস্ (#৪৪), এবং ১৯৭৫-এর কোয়াবিস এ্যট দ্য কোয়াকাডেরো (#৪৬))।

শীর্ষ ৫০ শ্রেষ্ঠ কার্টুন

তথ্যসূত্র

বহিঃসংযোগ 
 দ্য ফিফ্‌টি গ্রেটেস্ট কার্টুনস্ — আমাজন.কম
 দ্য ফিফ্‌টি গ্রেটেস্ট কার্টুনস্ — গুডরিডস্

১৯৯৪-এর বই
অ্যানিমেশন বই
শীর্ষ চলচ্চিত্রের তালিকা
অ্যানিমেশনকৃত চলচ্চিত্রের তালিকা
ফিরোজ দইলমী

আবূ আব্দিল্লাহ ফিরোজ দইলমী () ছিলেন মুহাম্মদ  এর পারস্য বংশোদ্ভূত সাহাবী। তিনি খসরু আনুশিরওয়ান কর্তৃক ইয়েমেনে প্রেরিত পারসিয়ানদের বংশধর ছিলেন। তারা এই অঞ্চল জয় করে আবিসিনিয়দের হটিয়ে দেয়।

ইয়েমেনে নবী দাবি করা ব্যক্তি আসওয়াদ আনসিকে হত্যা করার জন্য তাকে প্রেরণ করা হয়েছিল। তিনি খলিফা উসমানের সময় মৃত্যুবরণ করেন।

তথ্যসূত্র

বহিঃসংযোগ
Biography from USC-MSA Compendium of Muslim Texts.

পুরুষ সাহাবা
৭-শতকের পারসিয়ান জনগণ
অনারব সাহাবা

হাদিস বর্ণনাকারী সাহাবা
আদ্দাস

আদ্দাস ছিলেন মুহাম্মদ এর একজন সাহাবী। মক্কার দক্ষিণে অবস্থিত তাইফে তিনি বসবাস করতেন। প্রথম জীবনে খ্রিষ্টান হলেও পরবর্তীকালে তিনি ইসলাম গ্রহণ করেন। তাইফের লোকেদের মধ্যে তিনি প্রথম ইসলাম গ্রহণ করেন। তাইফের বাসিন্দা হলেও তিনি মূলত নিনেভেহর লোক ছিলেন।

আরও দেখুন 
 সাহাবী
 অনারব সাহাবীদের তালিকা

তথ্যসূত্র 
 "Traditions of the Prophet" by Ibn Hisham.
 Addas Mosque

পুরুষ সাহাবা
অনারব সাহাবা
সাহাবা
খ্রিস্টধর্ম থেকে ইসলামে ধর্মান্তরিত
আবদুল্লাহ ইবনে সালাম

আবদুল্লাহ ইবনে সালাম () ছিলেন মুহাম্মদ এর একজন সাহাবী। ইসলাম গ্রহণের পূর্বে তিনি একজন ইহুদি রাব্বি বা আহবার বা ধর্মগুরু ছিলেন। মুসলিমদের সিরিয়া ও ফিলিস্তিন বিজয়ের সময় তিনি এতে অংশ নেন। তিনি মদিনায় ৪৩ হিজরিতে বা ৬৬৩ সালে মৃত্যুবরণ করেন।

পরিচয় 
আবু ইউসুফ আব্দুল্লাহ বিন সালাম বিন হারেস ইসরায়েলী আনসারী। তিনি খাজরাজ গোত্রের উপ শাখা বনী আওফের সাথে চুক্তিবদ্ধ ছিলেন। তিনি ইউসুফ বিন ইয়াকুব নবীর বংশের ছিলেন। ইসলাম গ্রহণের আগে তার নাম ছিল হাছিন। নবী মুহাম্মাদ তার নাম রাখেন আব্দুল্লাহ

প্রথম জীবন 
আবদুল্লাহ ইবনে সালাম ছিলেন মদিনায় বসবাসকারী বনু কায়ানুকা গোত্রে একজন ইহুদি। তিনি রাসুলের সাথে অনেক যুদ্ধে অংশ গ্রহণ করেন। তিনি বদরী সাহাবী ছিলেন। তিনি তৃতীয় খলিফা ওসমান কে বিদ্রোহীদের হাত থেকে রক্ষার জন্য চেষ্টা করেন।

ইসলাম গ্রহণ 
তিনি একদা নবী মুহাম্মাদ এর নিকট এসে বললেন, আপনি কি সত্য নবী নন? রাসুল উত্তর দিলেন, হ্যাঁ। এরপর তিনি নবীর হাতে কালেমা পড়ে মুসলমান হন। পরে তার ইসলাম গ্রহণের কথা তার সম্প্রদায়ের কাছে বললে তারা তাকে বেইমান বলে প্রত্যাখান করে।

জান্নাতের প্রতিশ্রুতি 
রাসূলুল্লাহ (সা.) তাকে বেহেশতি হওয়ার সুসংবাদ দিয়েছিলেন এবং কেউ কেউ বলেন যে, ‘আশারায়ে মোবাশশারা’ (বেহেশতের সুসংবাদপ্রাপ্ত) ১০ জন সাহাবির পর একাদশ সাহাবি ছিলেন হজরত আব্দুল্লাহ ইবনে সালাম (রা.)। হিজরি ৪৩/৬৬৩ সালের ৯ অক্টোবর তিনি মদিনায় ইন্তেকাল করেন।

আব্দুল্লাহ ইবনু সালামের মর্যাদা : সা‘দ ইবনু আবি ওয়াককাছ (রাঃ) থেকে বর্ণিত, তিনি বলেন, আব্দুল্লাহ ইবনু সালাম ছাড়া ভূপৃষ্ঠে বিচরণশীল (অর্থাৎ জীবিত) কোন লোকের উদ্দ্যেশ্যে আমি নবী (ছাঃ)-কে এ কথা বলতে শুনিনি, নিশ্চয়ই সে জান্নাতবাসীদের অন্তর্ভুক্ত।

তার শানে কুরআনের আয়াত 
তার শানে আল্লাহ পাক কুরআনের সুরা আহকাফের ১০নং আয়াত এবং সুরা রদের ৪৩নং আয়াত অবতীর্ণ হয়।

সন্তান 
তার দু'জন ছেলে ইউসুফ ও মুহাম্মদ।

আরও দেখুন 

 সালাফ
 সাহাবা
 অনারব সাহাবীদের তালিকা
 আরবে ইহুদি গোত্র

তথ্যসূত্র

বহিঃসংযোগ 
 Biography from MSA West Compendium of Muslim Texts.

পুরুষ সাহাবা
হাদিস বর্ণনাকারী সাহাবা
ইহুদিধর্ম থেকে ইসলামে ধর্মান্তরিত
জন্মের সাল অজানা
৬৩০-এ মৃত্যু
হেজাজি ইহুদি
অনারব সাহাবা
৬৩০-এর দশকে মৃত্যু
আহমেদ জেওয়াইল

আহমেদ হাসান একজন মিশরীয়-মার্কিন বিজ্ঞানী। তিনি ১৯৯৯ সালে রসায়নে নোবেল পুরস্কার লাভ করেন।

ব্যক্তিগত জীবন 
হাসান ১৯৪৬ সালের ২৬ ফেব্রুয়ারি জন্মগ্রহণ করেন। আলেক্সান্দ্রিয়া বিশ্ববিদ্যালয় থেকে রসায়নে ১৯৬৭ সালে ব্যাচেলর অব সায়েন্স এবং ১৯৬৯ সালে মাস্টার অব সায়েন্স ডিগ্রি অর্জন করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৭৪ সালে রসায়নে পিএইচডি ডিগ্রি অর্জন করেন। তিনি ১৯৭৬ সালে ক্যালিফোর্নিয়া ইনস্টিটিউট অফ টেকনোলজিতে শিক্ষক হিসেবে যোগদান করেন।

তথ্যসূত্র 

১৯৪৬-এ জন্ম
পিটার ডিবাই অ্যাওয়ার্ড বিজয়ী
প্রিস্টলি পদক বিজয়ী
রসায়নে ওল্ফ পুরস্কার বিজয়ী
ক্যালিফোর্নিয়া ইনস্টিটিউট অব টেকনোলজির শিক্ষক
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
লিনাস পাউলিং অ্যাওয়ার্ড বিজয়ী
নোবেল বিজয়ী রসায়নবিদ
মার্কিন মুসলিম
২০১৬-এ মৃত্যু
আলেকজান্দ্রিয়া বিশ্ববিদ্যালয়ের প্রাক্তন শিক্ষার্থী
মার্কিন নোবেল বিজয়ী
মার্কিন ভৌত রসায়নবিদ
মিশরীয় মুসলিম
মিশরীয় বিজ্ঞানী
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
মার্কিন ফিলোসফিক্যাল সোসাইটির সদস্য
ফরাসি বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মিশরীয় নোবেল বিজয়ী
ইলিনয় ইনস্টিটিউট অব টেকনোলজি

ইলিনয় ইনস্টিটিউট অব টেকনোলজি, মূলত ইলিনয় টেক বা আইআইটি নামে পরিচিত আমেরিকার শিকাগোতে অবস্থিত  বেসরকারি পিএইচডি ডিগ্রী প্রদানকারী গবেষণা বিশ্ববিদ্যালয়। এখানে প্রকৌশল, মনোবিজ্ঞান, স্থাপত্য, ব্যবসা, যোগাযোগ, শিল্প প্রযুক্তি, তথ্য প্রযুক্তি, নকশা ও আইন বিভাগে গবেষণা করা হয।

ইতিহাস 
আরমর ইন্সিটিউট অব টেকনোলজি (স্থাপিত ১৮৯০)এবং লুইস ইন্সিটিউট (স্থাপিত ১৮৯৫) কে একীভূত করে আইআইটি গঠিত হয়।

আরমর ইন্সিটিউট অব টেকনোলজি 

আরমর ইন্সিটিউট অব টেকনোলজি ১৮৯০ সালে প্রতিষ্ঠিত হয়। ফিলিপ ডানফোর্থ আরমর  নামে শিকাগোর এক বিশিষ্ট মাংস এবং শস্য ব্যাবসায়ী ১০ লাখ টাকা অনুদান দিয়ে ($২ কোটি ৫২ লাখ - ২০১২ মুল্যমানে)এটি প্রতিষ্ঠা করেন।  আরমর জানতে পারেন,  শিকাগোর  ধর্মমন্ত্রী ফ্রাঙ্ক ডব্লিউ. গনজালুস ১০ লাখ ডলার দিয়ে একটি স্কুল প্রতিষ্ঠা করতে চান,  যেখানে শুধু ধনীর সন্তানেরা নয় ববং সর্বস্তরের ছাত্রদের পড়ার সুযোগ থাকবে। এর পর তিনি ধর্মমন্ত্রীর সঙ্গে দেখা করেন এবং স্কুল প্রতিষ্ঠার জন্য টাকা প্রদান করেন। 
আরমর ইন্সিটিউট অব টেকনোলজি চালু হয় ১৪ সেপ্টেম্বর, ১৮৯০।

লুইস ইন্সিটিউট 

শিকাগো রিয়েল এস্টেট বিনিয়োগকারী আলেন ক্লেভল্যান্ড লুইস  ১৮৯৫ সালে লুইস ইন্সিটিউট প্রতিষ্ঠা করেন।  ১৮৭১ সালে মহাআগুনে পুরে যাওয়া শিকাগো শহর পুনর্গঠনের জন্য অনেক ব্যাবসায়ীর সঙ্গে আলেন লুইসও বিনিয়োগ করেন এবং পশ্চিম দিক পুনর্গঠনের দায়িত্ব পান। জর্জ নোবেল কারমান প্রথম পরিচালক যার অধীনে আমেরিকার প্রথম ইন্সিটিউট যেখানে বয়স্ক শিক্ষা কার্যক্রম শুরু হয়। এখানে প্রকৌশল, বিজ্ঞান এবং প্রযুক্তি বিভাগ থাকলেও অন্যান্য সাধারণ বিভাগও চালু ছিল।

লুইস/আরমর একীভুতকরন 
১৯২০ থেকে ১৯৩০ সাল পর্যন্ত মহামন্দা সময়ে আরমর ইন্সিটিউট এবং লুইস ইন্সিটিউট দেনা থেকে মুক্তির জন্য আরও বেশি বিভাগ খোলার প্রয়জনীয়তা দেখা দেয়।  ১৯৩০ সালের শেষের দিকে আরমর ইন্সিটিউটের ট্রাস্টি বোর্ডের সদস্য বাড়ানো হয়, বহু শিল্পপতি ও ব্যাবসায়ীকে সদস্য করা হয় তহবিল বাড়াতে ও ইন্সিটিউটকে সাহায্য করতে। যাইহোক, লুইস চেয়ারম্যন আলেক্স বেইলী, আরমর প্রেসিডেন্ট হেনরী টাউনলী হিল্ড কে আইআইটি গঠনের প্রস্তাব দেন। আরমর এই প্রস্তাবকে স্বাগত জানালেও লুইস এর পক্ষ থেকে বিরোধিতা হয়। ১৯৩৯ সালে দুইটি প্রতিষ্ঠান একীভূতকরন এবং একটি নতুন প্রতিষ্ঠান খোলার সিদ্ধান্ত হয়। আরমর ইন্সিটিউট অব টেকনোলজি ও লুইস ইন্সিটিউটের একিভুতকরন ১৯৪০ সালের জুলাই মাসে সম্পন্ন হয় এবং একই বছর ইলিনয় ইনস্টিটিউট অব টেকনোলজী চালু হয়।

তথ্যসূত্র

আরও দেখুন 

মার্কিন যুক্তরাষ্ট্রের বিশ্ববিদ্যালয়
১৮৯০-এ প্রতিষ্ঠিত
ইলিনয়ের বিশ্ববিদ্যালয়
মার্কিন যুক্তরাষ্ট্রের প্রযুক্তি বিশ্ববিদ্যালয়
১৮৯০-এ প্রতিষ্ঠিত শিক্ষাপ্রতিষ্ঠান
ব্লো-ব্জাং-ব্স্তান-পা

ব্লো-ব্জাং-ব্স্তান-পা () (১৭২৫-১৭৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষাটতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ব্লো-ব্জাং-ব্স্তান-পা ১৭২৫ খ্রিষ্টাব্দে তিব্বতের খাম্স অঞ্চলে ত্শা-বা-রোং () নামক স্থানে জন্মগ্রহণ করেন। কম বয়সে তিনি রাব-লো () বৌদ্ধবিহারে শিক্ষার্থীর শপথ গ্রহণ করেন। এরপর তিনি সে-রা বৌদ্ধবিহার বিশ্ববিদ্যালয়ে ব্রাগ-রি-ঙ্গাগ-দ্বাং-দোন-গ্রুব () এবং ব্লো-ব্জাং-ম্খাস-ম্ছোগ () নামক পণ্ডিতের নিকট শিক্ষালাভ করেন। সপ্তম দলাই লামা তাকে ভিক্ষুর শপথ প্রদান করেন। পরবর্তীকালে ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধধারী লামার নিকট হতে লাম-রিম, চক্রসম্বর, যমান্তক ও গুহ্যসমাজতন্ত্র সম্পর্কে শিক্ষালাভ করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করে এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭২ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে নিযুক্ত হন।

তথ্যসূত্র 

১৭২৫-এ জন্ম
১৭৮২-এ মৃত্যু
গানদেন ত্রিপা
ঙ্গাগ-দ্বাং-ত্শুল-খ্রিম্স

ঙ্গাগ-দ্বাং-ত্শুল-খ্রিম্স () (১৭২১-১৭৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একষট্টিতম দ্গা'-ল্দান-খ্রি-পা বা প্রধান ছিলেন। তিনি ১৭৭৭ থেকে ১৭৮৬ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।

প্রথম জীবন
ঙ্গাগ-দ্বাং-ত্শুল-খ্রিম্স ১৭২১ খ্রিষ্টাব্দে তিব্বতের আমদো অঞ্চলে দার-'ও () নামক স্থানে জন্মগ্রহণ করেন। তার পিতার নাম ছিল ছোস-স্ক্যাব্স () এবং মাতার নাম ছিল ত্শুল-ছেন ()। সাত বয়সে তিনি ত্শা-দোর () বৌদ্ধবিহারে শিক্ষার্থীর শপথ গ্রহণ করেন। কুড়ি বছর বয়সে গ্রাগস-পা-শেস-স্গ্রুব () নামক চো-নে () বৌদ্ধবিহারের প্রধানের নিকট হতে ভিক্ষুর শপথ লাভ করেন। কুড়ি বছর বয়সে তিনি সে-রা বৌদ্ধবিহার বিশ্ববিদ্যালয়ে সপ্তম দলাই লামা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি পণ্ডিতের নিকট শিক্ষালাভ করেন। এরপর তিনি গ্যুতো তন্ত্র মহাবিদ্যালয়ে ঙ্গাগ-দ্বাং-ছোস-গ্রাগ্স নামক উনষাটতম দ্গা'-ল্দান-খ্রি-পার নিকট তন্ত্র শিক্ষালাভ করেন। ১৭৬২ খ্রিষ্টাব্দে তিনি এই মহাবিদ্যালয়ের প্রধানের দায়িত্ব লাভ করেন। এর কিছুদিন পরেই তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন।

চিং সম্রাটের আস্থা লাভ
১৭৬২ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের পদে থাকাকালীন অষ্টম দলাই লামার নির্দেশে তিনি বেইজিং যাত্রা করেন। চিং সম্রাট চিয়ানলোং তার পাণ্ডিত্যে মুগ্ধ হয়ে তাকে তার উপদেষ্টা হিসেবে নিযুক্ত করেন ও রাজধানীতে অবস্থিত ইয়োংহেগোং বৌদ্ধবিহারের প্রধানের দায়িত্ব প্রদান করেন। ঙ্গাগ-দ্বাং-ত্শুল-খ্রিম্সকে এই সময় চীনে তিব্বতের সরকারী প্রতিনিধির দায়িত্ব দেওয়া হয়। চিয়ানলোং তাকে নোমিনহান উপাধি প্রদান করেন। ১৭৭৭ খ্রিষ্টাব্দে তিব্বতের রাজপ্রতিনিধি সপ্তম দে-মো রিন-পো-ছে () ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো () মৃত্যুবরণ করলে অষ্টম দলাই লামা তিব্বতের শাসনভার গ্রহণ না করে ধর্মীয় জীবন পালনে ইচ্ছুক হন। সেই কারণে চিয়ানলোং ঙ্গাগ-দ্বাং-ত্শুল-খ্রিম্সকে তিব্বতের রাজপ্রতিনিধি হিসেবে দায়িত্ব প্রদান করেন।

তিব্বতের রাজপ্রতিনিধি
১৭৭৭ থেকে ১৭৮৬ খ্রিষ্টাব্দ পর্যন্ত তিব্বতের রাজপ্রতিনিধি পদে থাকাকালীন ঙ্গাগ-দ্বাং-ত্শুল-খ্রিম্স ত্শে-স্মোন-গ্লিং বৌদ্ধবিহার স্থাপন করেন। ১৭৭৮ খ্রিষ্টাব্দে তিনি দ্গা'-ল্দান বৌদ্ধবিহারের একষট্টিতম প্রধান হিসেবে নির্বাচিত হন ও এই পদে তিনি সাত বছর থাকেন।  এই সময় তিনি অষ্টম দলাই লামার শিক্ষক হিসেবে দায়িত্ব পালন করেন ও পোতালা প্রাসাদের সংস্কার করেন। ১৭৮৩ খ্রিষ্টাব্দে তিনি সে-রা বৌদ্ধবিহারে ব্শাদ-গ্রুব-গ্লিং-বা-ব্রাং () স্থাপন করেন। ১৭৮৬ খ্রিষ্টাব্দে তিনি জোখাং মন্দিরের শিল্পকর্মগুলির সংস্কারের ব্যবস্থা করেন। তিনি ব্যবসা বাণিজ্য, ঋণের সুদ, মন্ত্রী প্রশাসন, খাদ্যভাণ্ডার প্রভৃতি বিভিন্ন বিষয়ে প্রচলিত আইনের সংস্কার করেন। তিনি পুরাতন মুদ্রার পরিবর্তে নতুন রৌপ্যমুদ্রার প্রচলন করেন। ১৭৮৬ খ্রিষ্টাব্দের শেষ দিকে তিনি বেইজিং যাত্রা করে জাতীয় ধর্মীয় সংস্থার প্রধানের পদ লাভ করেন। এই সময় চিং সম্রাট চিয়ানলোং তাকে সমতি বকশি (তিব্বতী:ব্সাম-গ্তান-ম্খান-পো, ) উপাধি প্রদান করেন। এই সময় তিনি মঙ্গোলিয়া যাত্রা করে ব্কা'-'গ্যুর () গ্রন্থের মঙ্গোল ভাষায় অনুবাদ করেন।

তথ্যসূত্র

আরো পড়ুন 
 Petech, Luciano. 1959. "The Dalai Lamas and Regents of Tibet: A Chronological Study." T'oung Pao 47, pp. 369–394.

 

১৭২১-এ জন্ম
১৭৯১-এ মৃত্যু
গানদেন ত্রিপা
ত্শেমোনলিং রিনপোছে
তিব্বতের রাজপ্রতিনিধি
ত্শে-স্মোন-গ্লিং রিন-পো-ছে

ত্শে-স্মোন-গ্লিং রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। এই উপাধিধারী লামারা লাসা শহরের উপকণ্ঠে অবস্থিত ত্শে-স্মোন-গ্লিং বৌদ্ধবিহারের প্রধানের পদে অধিষ্ঠিত থাকেন। প্রথম তিনজন ত্শে-স্মোন-গ্লিং রিন-পো-ছে দ্গা'-ল্দান বৌদ্ধবিহারের প্রধান বা দ্গা'-ল্দান-খ্রি-পা এবং তিব্বতের রাজপ্রতিনিধি হিসেবে দায়িত্ব পালন করেন।

তালিকা

তথ্যসূত্র 

তিব্বতী বৌদ্ধ উপাধি
গেলুগ
রবার্ট স্যামুয়েল ল্যাঙ্গার

রবার্ট স্যামুয়েল ল্যাঙ্গার একজন মার্কিন প্রকৌশলী, বিজ্ঞানী, উদ্যোক্তা এবং উদ্ভাবক।

জীবনী
ল্যাঙ্গার ১৯৪৮ সালের ২৯ অগাস্ট নিউ ইয়র্কের আলবেনিতে জন্মগ্রহণ করেন। তিনি কর্নেল ইউনিভার্সিটি থেকে ১৯৭০ সালে রাসায়নিক প্রকৌশলে ডিস্টিংশনসহ ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৪ সালে রাসায়নিক প্রকৌশলে ডক্টর অব সায়েন্স ডিগ্রি অর্জন করেন।

তথ্যসূত্র

চার্লস স্টার্ক ড্র্যাপার প্রাইজ বিজয়ী
ন্যাশনাল মেডেল অফ সাইন্স বিজয়ী
ন্যাশনাল মেডেল অব টেকনোলজি অ্যান্ড ইনোভেশন বিজয়ী
প্রিস্টলি পদক বিজয়ী
রসায়নে ওল্ফ পুরস্কার বিজয়ী
কর্নেল বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
হার্ভি পুরস্কার বিজয়ী
মার্কিন পেটেন্ট ধারক
১৯৪৮-এ জন্ম
২১শ শতাব্দীর মার্কিন ইহুদি
হার্ভার্ড বিশ্ববিদ্যালয়ের শিক্ষক
ইহুদি মার্কিন বিজ্ঞানী
ইহুদি রসায়নবিদ
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নিউ ইয়র্ক (অঙ্গরাজ্য)-এর বিজ্ঞানী
'ফাগ্স-পা-ব্দে-ছেন-র্দো-র্জে

'ফাগ্স-পা-ব্দে-ছেন-র্দো-র্জে () (১৪৩৯-১৪৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'ফাগ্স-পা-ল্হা () উপাধিধারী বৌদ্ধ লামা ছিলেন।

পরিবার 
'ফাগ্স-পা-ব্দে-ছেন-র্দো-র্জে ১৪৩৯ খ্রিষ্টাব্দে তিব্বতের র্নো-পা () নামক স্থানে জন্মগ্রহণ করেন। তার পিতা কু-ছোর-র্তোগ্স-ল্দান-সাংস-র্গ্যাস-দ্পাল () একজন বিখ্যাত বৌদ্ধ সাধক ছিলেন। তার মাতার নাম ছিল সাংস-র্গ্যাস-ম্ত্শো-মো ()। তার ভ্রাতার নাম ছিল দ্রুং-পা-'জাম-দ্ব্যাংস-গ্ঝোন-নু ()। 'ফাগ্স-পা-ব্দে-ছেন-র্দো-র্জের ছয় বছর বয়সে তার পিতার মৃত্যু হয় এবং পনেরো বছর বয়সে তার মাতার মৃত্যু হয়।

শিক্ষা 
আট বছর বয়সে সেম্স-পা-ছেন-পো-ছোস-'ফাগ্স নামক বৌদ্ধ ভিক্ষু তাকে শিক্ষার্থীর শপথ প্রদান করেন। তিনি বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য ছিলেন ব্র্ত্সোন-'গ্রুস-'বুম (), র্গ্যাল-স্রাস-শার-লুং-পা (), ছোস-র্জে-রোং-স্তোন-ব্লো-ব্জাং-গ্রাগ্স-পা (), গ্রাগ্স-পা-ব্জাং-পো () প্রভৃতি। ব্লো-গ্রোস-ছোস-স্ক্যোং () নামক পঞ্চম দ্গা'-ল্দান-খ্রি-পার নিকট তিনি গুহ্যসমাজতন্ত্র সম্বন্ধে শিক্ষালাভ করেন। ১৪৬৬ খ্রিষ্টাব্দে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পা তাকে ভিক্ষুর শপথ প্রদান করেন।

কৃতিত্ব 
'ফাগ্স-পা-ব্দে-ছেন-র্দো-র্জে বেশ কয়েকটি বৌদ্ধবিহার স্থাপন করেন। তার মধ্যে উল্লেখযোগ্য বৌদ্ধবিহার হল ব্ক্রা-শিস-ছোস-লুং (), ফান-ব্দে (), ন্যি-জ্লা-থাং (), ন্যি-মা-গ্লিং (), দ্পাগ-ম্দা'-ব্সাম-গ্রুব-গ্লিং (), ক্রাং-গ্নাস-স্গোর (), 'ফ্রাং-খা-গ্দোং (), থাং-গ্র্বা-ব্যাং-ছুব-গ্লিং (), জ্লা-বা-থাং (), দে-মো-ব্লো-গ্সাল-গ্লিং (), র্গু-ব্ক্রা-শিস-স্গাং (), কা-নাম-দ্গোন-র্ন্যিং (), স্পো-স্তোদ-স্গাং-নাগ-স্গাং (), স্পো-বো-ছু-ম্দো (), থেগ-ছেন-ব্যাম্স-পা-গ্লিং (), ল্হো-ছোস-খ্রি-থাং (), র্গ্যু-রি-বো-ছে (), ব্দে-স্ক্যিদ-ন্যিমা-গ্লিং () প্রভৃতি। এই সব বৌদ্ধবিহারে তিনি অসংখ্য মূর্তি প্রতিষ্ঠাও করেছিলেন। 'ফাগ্স-পা-ব্দে-ছেন-র্দো-র্জে বেশ কিছু গ্রন্থ রচনা করেন, যার মধ্যে উল্লেখযোগ্য হল ব্দে-ম্ছোগ-স্ন্যান-ব্র্গ্যুদ-ক্যি-দ্ক্যিল-খোর-জিন-ব্রিস-ছে-ছুং () এবং স্প্যি-দোন-ব্লো-গ্সাল-ম্গুল-র্গ্যান () নামক চক্রসম্বর তন্ত্রের ওপর রচিত তার দুইটি গ্রন্থ। দ্পাল-ল্দান-ম্ছোগ-গ্রুব () নামক প্রথম ঝি-বা-ল্হা () এবং গ্রুব-থোব-সাংস-র্গ্যাস-দ্পাল-'ব্যোর () নামক প্রথম ল্চাগ্স-রা-স্প্রুল-স্কু () উপাধিধারী লামা তার অন্যতম প্রধান শিষ্য ছিলেন।

তথ্যসূত্র 

১৪৩৯-এ জন্ম
১৪৮৭-এ মৃত্যু
ফাকপা ল্হা
দ্পাল-ল্দান-ম্ছোগ-গ্রুব

দ্পাল-ল্দান-ম্ছোগ-গ্রুব () (১৪৫৪-১৫২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ঝি-বা-ল্হা () উপাধিধারী বৌদ্ধ লামা ছিলেন।

সংক্ষিপ্ত জীবনী 
দ্পাল-ল্দান-ম্ছোগ-গ্রুব ১৪৫৪ খ্রিষ্টাব্দে তিব্বতের ব্রাগ-চি-লা-স্তাং-খা'ই-ন্যাং-চিব () নামক স্থানে জন্মগ্রহণ করেন। তার যৌবনে তিনি 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বৌদ্ধ লামার ন্যতম প্রধান শিষ্য ছিলেন। দক্ষিণ-পূর্ব ও পূর্ব তিব্বতে 'ফাগ্স-পা-ব্দে-ছেন-র্দো-র্জে দ্বারা প্রতিষ্ঠিত বৌদ্ধবিহারগুলির মধ্যে অনেকগুলিতে তিনি প্রধানের দায়িত্ব লাভ করেন। 'ফাগ্স-পা-ব্দে-ছেন-র্দো-র্জে মৃত্যুবরণ করলে তার দ্বারা প্রতিষ্ঠিত দে-মো-ব্লো-গ্সাল-গ্লিং () বৌদ্ধবিহারে দ্পাল-ল্দান-ম্ছোগ-গ্রুব একটি বিশালাকার সোনার মৈত্রেয় মূর্তি নির্মাণ করেন। তিনি ব্দে-ম্ছোগ-স্ন্যান-দ্র্গুদ-ক্যি-সা-ব্চাদ () এবং 'জাম-দ্ব্যাংস-স্ম্রা-সেং-গি-স্গ্রুব-থাব্স () নামক দুইটি গ্রন্থ রচনা করেন।

তথ্যসূত্র 

 

১৪৫৪-এ জন্ম
১৫২৩-এ মৃত্যু
ঝিওয়া ল্হা
ফাইন (অ্যালবাম)

ফাইন স্নেইলহাউস নামে ক্ষ্যত জার্মান শিল্পী মাইক ফুয়েরস্তাক এর অ্যালবাম। এটি ১৯৯৪ সালে লুনামথ লেবেল কর্তৃক সংকলিত এবং স্চ্র্যাচ রেকর্ডস্ কর্তৃক প্রযোজিত হয়েছে।

গ্র্যান্ড থেফট অটাম লেবেল কর্তৃক ১৯৯৯ সালে নতুন প্রচ্ছদ সংস্করণের মাধ্যমে এই অ্যালবাম পুনর্মুক্তি দেয়া হয়। .

গানের তালিকা

কর্মীগণ 
 মাইক ফুয়েরস্তাক — গিটার, কণ্ঠ
 পিটার মারে — প্রকৌশলী
 স্নেইলহাউস — প্রাথমিক শিল্পী

তথ্যসূত্র

বহিঃসংযোগ 
 
 

স্নেইলহাউসের অ্যালবাম
১৯৯৪-এর অ্যালবাম
সেলিনা জেটলি

সেলিনা জেটলি () (জন্ম: ২৪ নভেম্বর ১৯৮১) হলেন একজন ভারতীয় অভিনেত্রী; যিনি প্রধানত  বলিউড এর ছায়াছবিতে অভিনয় করে থাকেন। সাবেক সৌন্দর্য রাণী এবং মডেল হিসেবে তাকে ২০০১ সালে ফেমিনা মিস ইন্ডিয়া ইউনিভার্স খেতাব দ্বারা সম্মানিত করা হয়।

জেটলির বিরাট সাফল্য অর্জনের মধ্যে ছিল ছিল ২০০৩ সালের থ্রিলার চলচ্চিত্র জানশীন চলচ্চিত্রের অসাধারণ অভিনয়। এছাড়াও পরবর্তীকালে তার অভিনীত চলচ্চিত্র সিলসিলায়ে (২০০৫), নো এন্ট্রি (২০০৫), টম, ডিক, এন্ড হ্যারি (২০০৬) এবং গোলমাল রিটার্ন (২০০৮) সালে তার খ্যাতি বেড়ে যায়।

প্রাথমিক জীবন 
জেটলি ১৯৮১ সালের ২৪ নভেম্বর আফগানিস্তানের কাবুলে  পাঞ্জাবি ভারতীয় পিতা এবং আফগান হিন্দু মায়ের ঘরে জন্মগ্রহণ করেন। তার পিতা ভি.কে. জেটলি হলেন একজন অবসরপ্রাপ্ত ভারতীয় সেনাবাহিনীর কর্নেল এবং এবং তার মা মীতা ভারতীয় সেনাবাহিনীর একজন নার্স ছিলেন।

চলচ্চিত্রের তালিকা

তথ্যসূত্র

বহিঃসংযোগ 

 
 অফিসিয়াল ওয়েবসাইট

১৯৮১-এ জন্ম
জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
শিমলার ব্যক্তি
হিমাচল প্রদেশের অভিনেত্রী
২১শ শতাব্দীর ভারতীয় অভিনেত্রী
মিস ইউনিভার্স ২০০১-এর প্রতিযোগী
ইন্দিরা গান্ধী জাতীয় উন্মুক্ত বিশ্ববিদ্যালয়ের প্রাক্তন শিক্ষার্থী
হিমাচল প্রদেশের নারী মডেল
আফগান হিন্দু
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
পাঞ্জাবি হিন্দু
ভারতীয় হিন্দু
ফেমিনা মিস ইন্ডিয়া বিজয়ী